Diari Oficial de la Generalitat Valenciana


Sumari del DOGV 9128, del 15-07-2021 (2021/7758)

RESOLUCIÓ de 14 de juliol de 2021, de la Direcció General de LABORA Servei Valencià d'Ocupació i Formació, per la qual s'acorda la tramitació d'urgència de la convocatòria de subvencions per a la realització d'accions formatives dirigides prioritàriament a persones ocupades, amb càrrec a l'exercici pressupostari 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9128

Data del DOGV
:   15-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7758


Data del document
:   14-07-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de juliol de 2021, de la Direcció General de LABORA Servei Valencià d'Ocupació i Formació, per la qual s'acorda la tramitació d'urgència de la convocatòria de subvencions per a la realització d'accions formatives dirigides prioritàriament a persones ocupades, amb càrrec a l'exercici pressupostari 2021. [2021/7758]  
  
Antecedents de fet  
En data 21 de gener de 2021, es va publicar en el Diari Oficial de la Generalitat Valenciana la Resolució de 30 de desembre de 2020, de la Direcció General de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2021, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament.  
En l'apartat 5 del resolc nové d'aquesta convocatòria, s'estableix un termini de 10 dies a fi que es puguen realitzar les al·legacions corresponents al llistat provisional de valoració, on quedarà reflectida la puntuació obtinguda en cada ítem de valoració, i la puntuació final de cadascuna de les sol·licituds que compleixen tots els requisits necessaris per a ser beneficiàries d'aquestes subvencions.  
  
Fonaments jurídics  
L'article 33 de la Llei 39/2015, d'1 d'octubre, del procediment administratiu comú de les administracions públiques, estableix que, quan raons d'interés públic ho aconsellen, es podrà recordar, d'ofici o a petició de l'interessat, l'aplicació al procediment de la tramitació d'urgència, per la qual es reduiran a la meitat els terminis establits per al procediment ordinari, excepte els relatius a la presentació de sol·licituds i recursos.  
Davant les al·legacions presentades al llistat provisional de valoració previst en l'apartat 5 del resolc nové de l'esmentada convocatòria, es considera necessari emetre un nou llistat provisional de valoració i concedir un nou termini d'al·legacions. A fi d'evitar una dilació excessiva del procediment de concessió i per a facilitar la seua finalització en els terminis inicialment previstos dins de l'exercici pressupostari, resulta aconsellable agilitar l'esmentat termini d'al·legacions.  
  
D'acord amb l'exposat, i fent ús de la facultat que confereix a aquesta Direcció General l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, resolc:  
  
Reduir a la meitat el termini d'al·legacions previst en l'apartat cinc del resolc nové de la citada resolució, per la qual cosa la seua durada màxima quedarà de la manera següent:  
- Cinc dies per a presentar les al·legacions corresponents al llistat provisional de valoració, on quedarà reflectida la puntuació obtinguda en cada ítem de valoració, i la puntuació final de cadascuna de les sol·licituds que compleixen tots els requisits necessaris per a ser beneficiàries d'aquestes subvencions.  
La present resolució entrarà en vigor l'endemà de la publicació en el Diari Oficial de la Generalitat Valenciana, i contra aquesta no escaurà cap recurs, segons estableix l'article 33 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 de juliol de 2021.- El director general de LABORA Servei Valencià d'Ocupació i Formació: Enric Nomdedéu i Biosca.